యాంగాన్: భారతదేశ ప్రయోజనాల కోసం ఎలాంటి కఠిన చర్యలు తీసుకోవడానికైనా తమ ప్రభుత్వం వెనుకాడేది లేదని భారత ప్రధాని నరేంద్ర మోదీ అన్నారు.  ప్రపంచమంతా ఒక్కటే అని చాటిచెప్పే వసుధైక కుటుంబమే ఇండియా సిద్ధాంతమని, అందుకు తాము గర్విస్తున్నామని చెప్పారు. మయన్మార్ పర్యటనలో భాగంగా తువున్నా స్టేడియంలో ప్రవాస భారతీయులను ఉద్దేశించి  మోదీ బుధవారంనాడు ఉత్తేజపూరిత ప్రసంగం చేశారు. సాంకేతికతకు భారత్ పెద్దపీట వేస్తోందని, రైల్వేలు, రవాణా, సౌరశక్తి తదితర రంగాల్లో గతంలో ఎన్నడూ లేనంతగా పెద్దఎత్తున పెట్టుబడులు పెడుతున్నామన్నారు. సాగర్ మేళా ప్రాజెక్ట్ను చేపడుతున్నట్టు చెప్పారు. మౌలిక వసతుల కల్పనకు విశేష ప్రాధాన్యం ఇస్తున్నామని అన్నారు. రైతులకు ప్రయోజనం చేకూరేవిధంగా బ్లూ అండ్ స్వీట్ రివల్యూషన్ తీసుకువస్తున్నామన్నారు. భారతదేశానికి స్వాంతంత్ర్యం వచ్చి 75 ఏళ్లు పూర్తయ్యేనాటికి అభివృద్ధే పరమావధిగా 'న్యూ ఇండియా'ను తీర్చిదిద్దుతామని ప్రతినబూనామని చెప్పారు. పేదరికం, కులం, ఉగ్రవాదం, అసమానతలు లేని భారత్ తమ లక్ష్యమని అన్నారు. విదేశాల్లో ఉన్న భారతీయులు ఎదుర్కొంటున్న సమస్యల పరిష్కారానికి సుష్మా సర్వాజ్ వన్-స్టాప్ సొల్యూషన్ అమలు చేస్తున్నారని అన్నారు. మయన్మార్లో ఉంటున్న ప్రజలు తమ సమస్యలను ట్విట్టర్ వేదిగా సుష్మాస్వరాజ్ దృష్టికి తీసుకురావాలని, ఇక్కడి ప్రజల కోసం భారత రాయబార కార్యాలయం తలుపులు ఎప్పుడూ తెరుచుకునే ఉంటాయని ప్రవాస భారతీయుల హర్షధ్వానాల మధ్య మోదీ ప్రకటించారు.
yangan: bharatadesa prayojanaala kosam elanti kathina charyalu teesukoovadaanikainaa tama prabhutvam venukaadedi ledani bhaarata pradhaani narendra modii annaru.  prapanchamantaa okkate ani chaticheppe vasudhaika kutumbame india siddhaantamani, anduku taamu garvistunnamani cheppaaru. mayanmar paryatanalo bhagamga tuvunna stadiumlo pravasa bhaaratheeyulanu uddesinchi  modii budhavaaramnaadu uttejapurita prasangam chesaru. saanketikataku bharat peddapeeta vestondani, railvelu, rawana, sourasakti taditara rangaallo gatamlo ennaduu lenantagaa peddaettuna pettubadulu pedutunnaamannaaru. sagar melaa praajectnu chepadutunnattu cheppaaru. moulika vasatula kalpanaku visesha praadhaanyam istunnamani annaru. raitulaku prayojanam chekurevidhamga bloo and sweet revalution teesukuvastunnamanna. bhaaratadesaaniki swaantantryam vachi 75 ellu puurtayyeenaatiki abhivruddhe paramavadhiga 'nyoo india'nu teerchididdutaamani pratinabuunaamani cheppaaru. pedarikam, kulam, ugravaadam, asamaanatalu laeni bharat tama lakshyamani annaru. videsaallo unna bhaaratheeyulu edurkontunna samasyala parishkaaraaniki sushma sarwaj van-stap solution amalu chestunnarani annaru. mayanmarlo untunna prajalu tama samasyalanu twitter vaedigaa sushmaswaraj drushtiki teesukuraavaalani, ikkadi prajala kosam bhaarata rayabara kaaryaalayam talupulu eppuduu teruchukune untaayani pravasa bhaaratheeyula harshadhvaanaala madhya modii prakatinchaaru.